PATVIRTINTA

VšĮ Jaunimo laisvalaikio centro direktoriaus 2026 m. vasario 9 d. 

įsakymu Nr. V-7
NEGYVENAMŲJŲ  patalpų, esančių VIKTORO BERGO G. 8, REČIONIŲ K., VIDIŠKIŲ SEN., UKMERGĖS R. SAV.  

VIEŠOJO nuomos KONKURSO SĄLYGOS 

i. bendrosios nuostatos

1. VšĮ Jaunimo laisvalaikio centras (toliau tekste – Turto valdytojas) skelbia 388,51 kv.m. negyvenamųjų  patalpų (toliau tekste - Patalpų), esančių Viktoro Bergo g. 8, Rečionių k., Vidiškių sen., Ukmergės r. sav., viešąjį nuomos konkursą. Pastato unikalus Nr.: 8199-2009-3013, pastato pažymėjimas plane: 1C2p; patalpos pažymėtos plane: 1-21, 1-22, 1-23, 1-24, 1-25, 1-26, 1-27, 1-28, 1-29, 1-30. Nuomos trukmė  - iki 10 metų, turto naudojimo paskirtis – fizinio aktyvumo veikloms organizuoti.


         2. Pradinis nuompinigių dydis mėnesiui – 399,56 eur, nustatytas Ukmergės rajono savivaldybės tarybos 2026-02-06 sprendimu Nr. 7-813 „Dėl negyvenamųjų patalpų, esančių Viktoro Bergo g. 8, Rečionių k., Vidiškių sen., Ukmergės r. sav., nuomos“ .


3. Nuomojamas patalpas galima apžiūrėti iš anksto susitarus (kreiptis tel.nr. +370 647 36613).

4. Jeigu Nuomininko veikla bus vykdoma ne darbo bei švenčių dienomis ir po 20 val., tuomet Nuomininkas savo lėšomis teisės aktų nustatyta tvarka įsirengia apsaugos klaviatūrą – valdymo pultelį prie atskiro įėjimo. Nuomininkui, pagerinusiam išsinuomotą turtą, už pagerinimą neatlyginama.

II. PATALPŲ NUOMOS KONKURSO ORGANIZAVIMAS IR VYKDYMAS

5. Paraiškos dėl dalyvavimo Patalpų nuomos konkurse pateikiamos adresu: VšĮ Jaunimo laisvalaikio centras, Miškų g. 29, Ukmergė, LT-20163. Papildoma informacija teikiama el.paštu direktorius@jlc.lt .
6. Paraiškos pateikiamos lietuvių kalba. 

7. Paraiškos dalyvauti nuomos konkurse pateikiamos iki 2026 m. vasario 23 d. 17.00 val.  

8. Prieš atvykdamas registruotis Patalpų nuomos konkurso dalyvis fizinis ar juridinis asmuo arba jų įgalioti asmenys turi sumokėti pradinį įnašą, lygų paskelbtam 3 mėnesių pradiniam nuompinigių dydžiui į šią sąskaitą: VšĮ Jaunimo laisvalaikio centras, a/s LT02 4010 0429 0053 0624, LUMINOR AS bankas, banko kodas 40100 ir turėti banko išrašą apie sumokėtą įnašą. Konkurso laimėtojo pradinis įnašas įskaitomas į savivaldybės turto nuompinigius.
9. Konkurso dalyviai pateikia komisijai užklijuotą voką, ant kurio užrašytas konkurso dalyvio pavadinimas ir adresas, taip pat nuomojamų patalpų pavadinimas ir adresas bei nuoroda „Turto nuomos konkursui“. 
10. Voke pateikiami  dokumentai:
10.1. paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, kontaktinio asmens telefono numeris, elektroninio pašto adresas;

10.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo; 

10.3. pasiūlymas, kuriame nurodytas siūlomas konkretus nuompinigių dydis;

10.4. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;

10.5. banko išrašas, patvirtinantis, kad pradinis įnašas sumokėtas. 
11. Konkurso dalyviai yra užregistruojami, jiems išduodamas konkurso dalyvio registracijos pažymėjimas, kuriame nurodytas registracijos eilės numeris, voko gavimo data bei laikas (valanda ir minutės), komisijos posėdžio vieta (adresas), data ir tikslus laikas.

12. Turto valdytojas bet kuriuo metu iki nuomos sutarties sudarymo turi teisę nutraukti konkurso procedūras, jeigu: 

12.1. atsiranda aplinkybių, kurių nebuvo galima numatyti iki paskelbiant konkursą;

12.2. paskelbus konkursą paaiškėja, kad savivaldybės turto nuoma negalima.
Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai), ir pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.

13. Komisijos posėdis turto nuomos konkurso laimėtojui nustatyti įvyks 2026 m. vasario 24 d. 11 val., VšĮ Jaunimo laisvalaikio centre, Miškų g. 29, Ukmergėje.

14. Per komisijos posėdį konkurso dalyviai įsitikina, kad vokai su dokumentais nepažeisti, komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi reikalingi dokumentai, o paraiškose nurodyta visa reikiama informacija, skelbia konkurso dalyvių siūlomus savivaldybės turto nuompinigių dydžius.
15. Turto nuomos konkursą laimi konkurso dalyvis, nurodęs didžiausią nuompinigių dydį ir pateikęs visus reikiamus dokumentus. Jeigu tokį patį nuompinigių dydį (didžiausią) pasiūlo keli dalyviai, laimėtoju pripažįstamas dalyvis, anksčiau įregistruotas pažymoje apie savivaldybės turto nuomos konkurso dalyvius.

16. Turto nuomos konkurso laimėtojas, neatvykęs į komisijos posėdį, apie konkurso rezultatus informuojamas raštu per 3 darbo dienas nuo protokolo pasirašymo dienos: jam išsiunčiamas pranešimas, kuriame nurodomas laikas, kada bus pasirašoma nuomos sutartis. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai informuoti komisiją. 

17. Jeigu dalyvauti turto nuomos konkurse nustatytąja tvarka užsiregistravo tik vienas konkurso dalyvis, pasiūlęs nuompinigių dydį ne mažiau už nustatytą pradinį nuompinigių dydį ir pateikęs visus reikiamus dokumentus, jis laikomas konkurso laimėtoju.  

18. Jeigu dalyvauti turto nuomos konkurse neužsiregistravo nė vienas dalyvis arba visi konkurso dalyviai pasiūlė nuompinigių dydį mažesnį už nustatytą pradinį nuompinigių dydį ir (ar) buvo pateikti ne visi šiose taisyklėse nurodyti dokumentai, konkursas skelbiamas neįvykusiu.  

19. Turto nuomos konkurso metu užpildomas turto nuomos konkurso protokolas, kurį  pasirašo komisijos pirmininkas ir komisijos nariai. Kiekvienas konkurso dalyvis arba jo atstovas turi teisę nuo protokolo pasirašymo dienos susipažinti su protokolu. 


20. Turto nuomos konkurso dalyviams, nelaimėjusiems ar atsisakiusiems dalyvauti turto  nuomos konkurse, pradiniai įnašai grąžinami per 5 darbo dienas po turto nuomos konkurso į jų sąskaitas, nurodytas paraiškoje. 

21. Nuomos sutartis pasirašoma ne vėliau kaip per 15 kalendorinių dienų nuo komisijos protokolo pasirašymo dienos. Konkretų sutarties pasirašymo laiką Turto valdytojas suderina su laimėtoju raštu arba elektroniniu paštu.
22. Jeigu turto nuomos konkurso laimėtojas atsisako sudaryti nuomos sutartį arba per 5 darbo dienas nuo pranešimo gavimo nesuderina sutarties pasirašymo datos ir neatvyksta pasirašyti sutarties nustatytu laiku, komisija turi teisę siūlyti sudaryti nuomos sutartį antram pagal eilę didžiausią kainą pasiūliusiam dalyviui. 

23. Turto valdytojas arba jo įgaliotas atstovas, pasirašęs nuomos sutartį, ne vėliau kaip per 10 kalendorinių dienų perduoda turto nuomos konkurso laimėtojui arba jo atstovui nuomojamą turtą pagal patalpų perdavimo ir priėmimo aktą. 

III. BAIGIAMOSIOS NUOSTATOS 


24. Nuomos konkurso dalyviai konkurso rezultatus gali apskųsti Lietuvos Respublikos administracinių bylų teisenos įstatymo nustatyta tvarka. 

__________________

